HeTree/MevakerConcSen huggingface dataset:
במישור האשכול היחיד, הפערים בין אשכולות גבוהים לאשכולות נמוכים עשויים להיות ניכרים ביותר: למשל, פחות מ-2% מהנבחנים באשכול1 (הנמוך ביותר) נבחנו בבחינות ברמה של5 יח"ל בשנת 2012 , לעומת כמעט23% (יותר מפי עשרה) מהנבחנים באשכול9.
הפער בשיעורי הנבחנים ברמה מוגברת בין חמשת האשכולות הנמוכים לחמשת האשכולות הגבוהים לא הצטמצם בשנים 2012 -2010 : שיעור הנבחנים בבחינות ב- 4 יח"ל היה גדול בשנים אלו בחמשת האשכולות הגבוהים בכ - 4%-3% יותר מאשר בחמשת האשכולות הנמוכים; ושיעורם בבחינות ב -5 יח"ל היה גדול בחמשת אשכולות הגבוהים בכ-6% .
יותר מאשר בחמשת אשכולות הנמוכים .
89 טווח הערכים של מדד הטיפוח הוא 10-1 , ונכללים בו לא רק ערכים המבוטאים במספרים שלמים.
לפיכך, קבוצות בתי"הס חולקו לתשע קבוצות של מדדי טיפוח: בקבוצה ב עלת מדדי הטיפוח הנמוכים ביותר מדורגים בתי"הס שמדדי הטיפוח שלהם קיבלו ערכים שבין 1 (ועד בכלל) ל-2 ; בקבוצה הבאה מדורגים בתי"הס שמדדי הטיפוח שלהם קיבלו ערכים שבין2 (ועד בכלל) ל-3 , וכך הלאה- עד לקבוצה בעלת מדדי הטיפוח הגבוהים ביותר, שמדורגים בה בתי"הס שנכללים בה מדדי טיפוח שערכיהם בין 9 (ועד בכלל) ל-10.
גם הנ יתוח לפי מדדי טיפוח העלה, בהתאמה לממצאי הניתוח לפי אשכולות חברתיים-כלכליים, כי בכל קבוצת מדד טיפוח גדל שיעור הנבחנים ברמה של 3 יח"ל מכלל הנבחנים בשנים 2012 -2010 , וקטנו שיעורי הנבחנים ברמות 4 ו-5 יח"ל מכלל הנבחנים.
עוד עולה כי ככלל, ככל שמדד הטיפוח של קבוצת בתיה"ס גבוה יותר, פוחת שיעור הנבחנים ברמה המוגברת מכלל הנבחנים.
הפער בשיעורי הניגשים לבחינות ברמה מוגברת בין בתיה"ס בקבוצת מדדי הטיפוח הגבוהים ובין בתיה"ס בקבוצת מדדי הטיפוח הנמוכים לא הצטמצם בשנים 2012 -2010 .
הישגי הנבחנים : הניתוח בשנים 2012 -2010 לפי אשכולות חברתיים- כלכליים העלה כי ככלל, ככל שדירוגו החברתי -כלכלי של האשכול גבוה יותר, הישגי תלמידיו גבוהים יותר - הן מבחינת הציון הממוצע באשכול והן מבחינת שיעור המצטיינים בבחינות.
כמו כן, פערי ההישגים האמורים לעיל בין קבוצת חמשת ה אשכולות הנמוכים לקבוצת חמשת אשכולות הגבוהים לא הצטמצמו, ככלל, במשך השנים שנבדקו.
בתרשים שלהלן מוצג שיעור המצטיינים בבחינות הבגרות במתמטיקה בשנת 2012 לפי קבוצת אשכולות חברתיים-כלכליים.
שם הדוח: הוראת המתמטיקה מסגרת הפרסום: דוח שנתי 64ג שנת פרסום: התשע"ד- 2014 גם הניתוח לפי מדדי טיפוח העלה כי ככלל, ככל שמדד הטיפוח של קבוצת בתיה"ס נמוך יותר, הישגי תלמידיהם גבוהים יותר - הן מבחינת הציון הממוצע והן מבחינת שיעור המצטיינים בבחינות.
עוד עולה כי פערי ההישגים האמורים לעיל בין קבוצות מדדי הטיפוח הנמוכים לקבוצות מדדי הטיפוח הגבוהים לא הצטמצמו, ככלל, במשך השנים שנבדקו.
לסיכום, אלה עיקרי הממצאים העולים מהנתונים שנבדקו בחתך חברתי -כלכלי לפי האשכולות החברתיים-כלכליים ולפי מדדי הטיפוח: (א) ככל שדירוגו החברתי- כלכלי של האשכול גבוה יותר, שיעור הנבחנים ברמה מוגברת מקרב כלל הנבחנים בו גדול יותר ושיעור הירידה במספרי הנבחנים ברמה מוגברת בשנים 2012 -2010 קטן יותר.
גם הניתוח לפי מדדי טיפוח העלה ממצאים דומים.
מהממצאים הללו עולה שהפער האיכותי בלימודי המתמטיקה בחטיבה העליונה בין השכבות החברתיות-כלכליות התרחב בשנים אלה - דבר המעורר ספק בנוגע למידת האפקטיביות של הסיוע המוגבר בלימודי המתמטיקה הניתן לבתיה"ס בעלי מדדי טיפוח גבוהים.
(ב) ככל שדירוגו החברתי-כלכלי של האשכול גבוה יותר, הישגי תלמידיו גבוהים יותר - הן מבחינת הציון הממוצע בבחינות (בכל הרמות) והן מבחינת שיעורי המצטיינים בבחינות.
בהתאמה, ככל שמדד הטיפוח של קבוצת בתיה"ס נמוך יותר, הישגי תלמידיה גבוהים יותר.
הפערים בהישגי הנבחנים בין קבוצת האשכולות הגבוהים לקבוצת האשכולות הנמוכים והפערים בהישגי הנבחנים בין בתיה"ס בקבוצת מדדי הטיפוח הנמוכים ובין בתיה "ס בקבוצת מדדי הטיפוח הגבוהים לא הצטמצמו בשנים שנבדקו.
שם הדוח: הוראת המתמטיקה מסגרת הפרסום: דוח שנתי 64ג שנת פרסום: התשע"ד- 2014 משרד החינוך קבע כיעד להגדיל את מספר הניגשים לבחינות הבגרות ברמה מוגברת במתמטיקה ולצמצם את הפערים הלימודיים.
בתקופת הפעלתה של התכנית האסטרטגית המשרד אכן הפעיל תכניות שונות והקצה תקציבים ניכרים על בסיס דיפרנציאלי לצורך צמצום מספר התלמידים בכיתות לימוד.
עם זאת, מניתוח הנתונים עולה כי בשנים 2012 -2010 לא הצליחהמשרד לבלום את ההתמעטות במספר הניגשים לבחינת הבגרות במתמטיקה ברמה מוגברת (קל וחומר את הפחתת שיעורם מכלל הניגשים לבחינות הבגרות במתמטיקה), והיא נמשכה ברציפות במשך כל תקופת התכנית האסטרטגית.
מכאן שהיעד שקבע המשרד לא הושג, על אף מאמצי המשרד לטפח באותה תקופה את החינוך המדעי - טכנולוגי, שבו ניתן עידוד ללמוד את מקצוע המתמטיקה ברמה מוגברת.
עוד עולה מניתוח הנתונים כי בשנים אלו אף התרחבו הפערים הלימודיים בהישגי הנבחנים במתמטיקה בחטיבה העליונה בין האשכולות החברתיים-כלכליים הנמוכים ובין האשכולות החברתיים-כלכליים הגבוהים , ובהתאמה - בין בתיה"ס בעלי מדדי הטיפוח הגבוהים ובין בתיה"ס בעלי מדדי הטיפוח הנמוכים.
התרחבות הפערים מעוררת ספק בנוגע למידת האפקטיביות של הסיוע המוגבר בלימודי המתמטיקה הניתן לבתיה"ס בעלי מדדי הטיפוח הגבוהים.
לנוכח האמור לעיל, על משרד החינוך לבחון באמצעות מחקר הערכה את האמצעים שהוא הפעיל בשנים האחרונות להשגת היעדים של העלאת מספר הניגשים לבחינות בגרות ברמה מוגברת במתמטיקה ולצמצום הפערים הלימודיים ולפעול בהתאם לממצאי המחקר.
פעולות לשיפור כוח ההוראה במקצוע המתמטיקה .
ממחקרים בארץ ובעולם90 עולה כי איכות ההוראה של המורים היא הגורם המשמעותי ביותר להצלחתם של התלמידים במערכת החינוך מבין הגורמים הנתונים להשפעתה הישירה של מערכת החינוך91.
בשנה"ל התשע"ג היו במערכת החינוך כ- 20,800 מורים למתמטיקה- כ- 10,000 בחינוך היסודי, כ- 4,100 בחטיבת הביניים וכ- 6,700 .
90 נח גרינפלד, בתיה ברלב, "האגף להכשרת עובדי הוראה- מדיניות ומעשה", בתוך: שרה שמעוני, אורית אבידב -אונגר, על הרצף - הכשרה, התמחות ופיתוח מקצועי של מורים - מדיניות, תאוריה ומעשה ( 2013 '), עמ27.
91 בעשורים האחרונים הוכנו בארצות הברית מאגרי נתונים גדולים שאִפשרו לבחון באופן שיטתי את השפעתם של גורמים שונים על הישגי תלמידים.
ממצא בולט ועקבי במחקרים היה שהשונּות הרבה .
ביותר בהישגי תלמידים יוחסה לגורמים שמחוץ להשפעתה הישירה של מערכת החינוך, כגון רקע .
משפחתי וחברתי וכן כישורים ועמדות.
עם זאת, מבין הגורמים שנתונים להשפעה ישירה יותר של .
מדיניות חינוך הסתמנה בעקביות מרכזיותו של המורה בהשפעה על הישגי התלמידים, לעומת גורמים אחרים כגון בי"ס, מספר התלמידים בכיתה ותכנית הלימודים.
התאמתם של המורים בחינוך היסודי להוראת המתמטיקה .
כדי להבטיח שההוראה תהיה באיכות גבוהה קבע משרד החינוך בחוזרי מנכ"ל המשרד הנחיות בנוגע להכשרה המזערית הנדרשת מעובדי ההוראה.
כמו כן בין יעדי התכנית האסטרטגית של משרד החינוך נכללו חיזוק מעמד המורה ושיפור איכות ההוראה.
בהמשך לכך ציין אגף כוח אדם בהוראה שבמשרד החינוך, במסגרת תכניות העבודה שלו לשנות הלימודים התשע"א והתשע"ב, כי יש להשביח את איכות ההוראה באמצעות התאמה בין מקצוע ההכשרה למקצוע ההוראה.
בשנת 201292 בדק משרד מבקר המדינה, בין היתר, את מידת ההתאמה בין הכשרת עובדי ההוראה לבין המקצוע שהם מלמדים (להלן - הדוח משנת 2012 ).
בנוגע לעובדי הוראה במקצוע המתמטיקה העלתה הביקורת הקודמת93 , בהתבסס על כללים שקבע משרד החינוך, כי בשנה"ל התשע"ב ( 2012 -2011 ), לגבי כ-16% מהמורים למתמטיקה בחטיבות הביניים ולגבי כ-17% מהמורים למתמטיקה בחטיבות העליונות אין התאמה בין תחום ההכשרה של מורים אלה ובין המקצוע שהם מלמדים.
הדוח משנת 2012 העלה שגישתו של משרד החינוך בנוגע למקצועות ההוראה שיכול ללמד מי שהוכשר במסלול "הוראה כוללת" (שהיה מקובל עד שנת 2008 ) אינה עקבית.
מבקר המדינה המליץ בדוח האמור לקבוע אילו מקצועות מוסמך ללמד עובד הוראה שהוכשר ל"הוראה כוללת"; בדוח גם הועלו אי-התאמות בין הכללים שנקבעו בחוזר מנכ"ל משרד החינוך ובין המערכת הממוחשבת "זיקות מקצוע" בנוגע לרישוי הוראה.
אשר על כן, מבקר המדינה המליץ אז להנהלת משרד החינוך לקבוע אילו כללים הם המחייבים - אלה שנקבעו במערכת "זיקות מקצוע" או אלה שבחוזר מנכ"ל.
בביקורת הנוכחית התמקד משרד מבקר המדינה בבדיקת מידת ההתאמה בין המורים המלמדים מתמטיקה בחינוך היסודי ובין מקצוע ההכשרה שלהם94 .
מידת ההתאמה נבדקה על פי כללים שמשרד החינוך קבע ושהוטמעו במערכת ממוחשבת שפיתח המשרד - מערכת "זיקות מקצוע".
נמצא שאין התאמה בין תחום ההכשרה של 60% מהמורים בחינוך היסודי שלימדו מתמטיקה בשנה"ל התשע"ג ובין המקצוע שהם מלמדים; שיעורם של מורים אלה היה גדול במיוחד במגזרים היהודיים ובעיקר בבתי"ס חרדיים ( 83% ) ובבתי"ס בפיקוח הממ"ד (כ- 70%.
92 ,מבקר המדינהדוח שנתי 63 ג( 2012 ), "היבטים בניהול כוח האדם בהוראה במערכת החינוך", עמ' 1009 -971 .
94 לפי נתוני יוני 2013 .
, האגף לכוח אדם בהוראה, משרד החינוך משרד החינוך 987 .
תכניות לשיפור איכות כוח ההוראה במתמטיקה ולחיזוק מעמד המורה .
כדי להבטיח כוח הוראה איכותי למערכת החינוך יש למשוך אליה עובדים איכותיים, להכשירם באופן המיטבי ולטפח אותם בהמשך דרכם כמורים.
ואכן אחת הסיבות המרכזיות להיעדר רמה מספקת של השכלה והכשרה מקצועית של המורים למתמטיקה בכל שכבות החינוך (יסודי, חטיבת הביניים וחטיבה עליונה) היא הקושי למשוך מלכתחילה למקצוע ההוראה סטודנטים ואקדמאים במקצועות המתמטיקה והמדעים המדויקים.
לפיכך אחד היעדים שמשרד החינוך קבע בתכנית האסטרטגית הוא "חיזוק מעמד המ ורה ושיפור איכות ההוראה".
משרד מבקר המדינה התייחס בביקורת לתכניות הכשרה ייחודיות שהפעיל משרד החינוך להכשרת עובדי הוראה למקצוע המתמטיקה; להערכת גורמי המשיכה בהוראת המדעים והמתמטיקה; ולהשתלמויות למורים למתמטיקה.
כאמור, מינהל עובדי הוראה מאגם את הטיפול בכוחות ההוראה, משלב ההכשרה דרך השיבוץ בעבודה וקביעת תנאי השירות ועד הפרישה.
מינהל עובדי הוראה כולל ארבעה אגפים: האגף להכשרת עובדי הוראה - האחראי למערכת ההכשרה להוראה 95 ; אגף ההתמחות והכניסה להוראה - המלווה את בוגרי ההכשרה המשתלבים במערכת החינוך; אגף לפיתוח מקצועי - האחראי לשיפור המעמד ואיכות ההוראה של עובדי הוראה באמצעות תהליך של התפתחות מתמדת; האגף לכוח אדם בהוראה - המשמש כבעל הסמכות בכל התחומים הקשורים לקבלת עובדים, לתנאי העסקתם, לקידומם, לרווחתם ולפרישתם96.
את תכניות הלימודים האקדמאיות בודקים האגף להכשרת עובדי הוראה והמל"ג ומאשרת המל"ג 96 מינהל עובדי הוראה כולל גם יחידה להערכת צוותיההוראה והניהול.
שם הדוח: הוראת המתמטיקה מסגרת הפרסום: דוח שנתי 64ג שנת פרסום: התשע"ד- 2014 תכניות הכשרה ייחודיות למורים למתמטיקה לצורך השגת היעד ש ל חיזוק מעמד המורה ושיפור איכות ההוראה הוגדרו בתכנית האסטרטגית המשימות האלה: (א) הפעלת תכניות חדשות ייחודיות לגיוס כוח אדם איכותי להוראה, בהן תכנית להסבת 500 .
אקדמאים מצטיינים והכשרתם להוראת המתמטיקה והמדעים (ב) המשך יישומן של תכניות קיימות, לרבות תכנית "מצוינים להוראה", המעניקה תמרוץ למועמדים בעלי נתונים המלמדים על סיכויים גבוהים ללמוד לתואר ראשון בהוראה.
משתתפי התכניות זוכים לתמיכה כספית ולהטבות נוספות, כגון הלוואות מותנות מועדפות, מלגות לימודים ומענקי קיום.
כאשר משרד החינוך מקצה כספים להלוואות מותנות ולמלגות עליו להגדיר את יעדי התכניות ולקבוע מדדים לבחינת מידת הצלחתן, כגון מספר הסטודנטים בתכנית ששובצו ללמד במוסדות חינוך ומספר הסטודנטים שהתמידו בכך.
זאת כדי לדעת אם עידודם באמצעות מתן ההטבות אכן תורם להשבחת כוח האדם בתחומי ההוראה הנדרשים, ולהשתמש במיד ע על מידת הצלחתן בעת תכנון תכניות חדשות97.
להלן יפורטו שלוש תכניות הכשרה עיקריות וייחודיות למורים למתמטיקה שהפעיל משרד החינוך98: 1.
הסבת אקדמאים להוראה : נוכח המחסור במורים למתמטיקה הפעילו משרד החינוך ומשרד האוצר בשיתוף שירות התעסוקה, משרד התמ"ת ומל"ג תכנית להסבת אקדמאים להוראה, והוקצו לה 9.
המשתתפים בתכנית מקבלים דמי קיום או דמי אבטלה במהלך לימודיהם.
בוגרי התכנית מועסקים בחוזה אישי, המקנה להם הטבות שכר בשלוש השנים שבהן התחייבו לעבודה במערכת החינוך, עם אפשרות להארכתן בשנתיים נוספות על פי צורכי המערכת.
בשנה"ל התש"ע ( 2010 -2009 ) הוכשרו377 מורים למתמטיקה ולמדעים (כ-75% מהמספר שנקבע ביעד), ומהם 150 מורים למתמטיקה.
מאסמכתאות האגף להכשרת עובדי הוראה עולה כי שולבו במערכת החינוך 135 מורים למתמטיקה, ו-112 (74% ) מהם עבדו במערכת החינוך גם במועד הביקורת (יולי 2013.
) לעובדי משרד מבקר המדינה נמסר כי מערכת החינוך התקשתה לקלוט מספר גדול של מוסבים.
על פי דיווחי משרד החינוך, המשרד לא עמד ביעד האמור לעיל מסיבות אלה: חוסר במועמדים מתאימים, אי -עמידתם בלחץ התכנית או נשירה מהתכנית מסיבות אישיות.
"מצוינים להוראה - תכני ת רג"ב 99": (להלן- תכנית המצוינים): תכנית לימודים נפרדת ומואצת במכללות האקדמיות להכשרת עובדי הוראה, שנועדה לגייס .
97 ,בעניין זה ראו מבקר המדינהדוח שנתי 61ב ( 2011 ), "סיוע כספי של משרד החינוך לסטודנטים ולתלמידים", עמ' 1032.
98 נוסף על תכניות אלה, בינואר 2013 החל ביה"ס לחינוך באוניברסיטת בר-אילן, בשיתוף משרד החינוך והיחידה להכוונת חיילים משוחררים של משרד ה ביטחון, להפעיל תכנית ניסיונית "נחשונים להוראה", שמטרתה למשוך צעירים בעלי ניסיון בהדרכה להשתלב בהוראה במקצועות נדרשים כגון מתמטיקה.
99 רג"ב- ראש גדול בהוראה.
שם הדוח: הוראת המתמטיקה מסגרת הפרסום: דוח שנתי 64ג שנת פרסום: התשע"ד- 2014 סטודנטים בעלי יכולות גבוהות להוראת מקצועות אחדים ובכללם מתמטיקה100 .
מטרת התכנית היא להכשיר סטודנטים אלה "להיות מורים מובילים, מחנכים מצוינים ומנהיגים חינוכיים".
סטודנטים שהתקבלו לתכנית יכולים לעבור משנה א' ל -ב' ומשנה ב' ל -ג' על ידי עמידה בדרישות לימודיות גבוהות ובפעילות למען הקהילה.
בוגרי תכנית המצוינים יכולים להמשיך את לימודיהם ישירות לתואר שני בחינוך ( M.
Ed,) ולסיים את לימודיהם תוך חמש שנים ברצף.
משרד החינוך מעניק למשתתפי תכנית זו, עבור כל שנת לימודים, הלוואה מותנית בתנאים מועדפים בסכום של 5,800 ש"ח, והמכללות האקדמאיות לחינוך מעניקות מצדן מלגה משלימה עד לסכום שכר הלימוד.
הסטודנטים מתחייבים לעבוד שלוש שנים לפחות במערכת החינוך, מיד עם סיום לימודי ההכשרה.
תכנית המצוינים מופעלת זה 15 שנה, החל משנה"ל התשנ"ט.
על פי נתוני משרד החינוך, בשנה"ל התשע"ב 323 ,מתמחים לימדו מתמטיקה במערכת החינוך מהם 27 בוגרים של תכנית המצוינים; גם בשנה"ל התשע"ג323 ,מתמחים לימדו מתמטיקה מהם 41 .
בוגרים של תכנית המצוינים (א) משרד החי נוך לא עקב אחר מידת הצלחתה של התכנית ואחר מידת הישארותם של בוגריה במערכת החינוך ואופן תפקודם כדי לעמוד על מידת יעילותה של התכנית.
משרד מבקר המדינה העיר למשרד החינוך כי על המשרד לקיים מעקב שיטתי ושוטף אחר התכניות הייחודיות כדי לעמוד על מידת הצלחתן.
בתשובתו למשרד מבקר המדינה ציין משרד החינוך כי על מנת לעמוד על התמדתם של בוגרי תכניות המצוינות הוא ביצע בעבר שני מחקרי מעקב שהתייחסו לשנה"ל התשנ"ט -התשס"ג ( 2003 -1998 ) ולשנה"ל ה תשס"ג-התשס"ה ( 2005 -2002 ).
ממצאי המעקב מלמדים, בין היתר, על שביעות רצון של רוב בוגרי התכנית ועל הצלחתם של מורים אלה בתקופת התמחותם בהשוואה למורים אחרים.
בעקבות פרסום ממצאי המעקב הומלץ להמשיך את התכנית.
עוד ציין המשרד בתשובתו כי בשנה"ל ה תשע"ג הזמין מחקר מקיף על כל בוגרי התכניות הייחודיות, ובכללם בוגרי תכנית המצוינים שיתייחס, בין היתר, להתמדתם במערכת החינוך.
(ב) הועלה כי המשרד לא בחן את האפקטיביות של ההטבות שניתנו לסטודנטים בתכנית זו ואת השפעתן כגורם המעודד סטודנטים להצטרף לתכנית.
משרד החינוך מסר בתשובתו למשרד מבקר המדינה כי לנוכח הערת המבקר בדוח זה, הוא מרכז את המידע על ההלוואות המותנות שניתנו במהלך העשור האחרון , זאת כדי להעריך אם הושגו יעדי התכנית; אם יידרשו שינויים או התאמות, הם ייעשו לקראת שנה"ל התשע"ה.
משרד מבקר המדינה מציין כי אמנם חשוב לרכז את המידע על ההלוואות המותנות שניתנו לסטודנטים, אך לא די בכך; על משרד החינוך לבחון את מידת הצלחתן של התכניות.
100 הלימודים בתכנית נמשכים שלוש שנים (במקום ארבע) ומיועדים לסטודנטים בעלי נתוני קבלה גבוהים - ציון מש ולב (פסיכומטרי ובגרות) של 630 לפחות וריאיון קבלה לבדיקת התאמתם לתכנית.
שם הדוח: הוראת המתמטיקה מסגרת הפרסום: דוח שנתי 64ג שנת פרסום: התשע"ד- 2014 3.
" "חותם : בשנת 2010101 הוחל בהפעלת התכנית לשם גיוס צעירים איכותיים בעלי חזון ומוטיבציה ולשם הטבעת חותמם כמורים על תלמידים מהפריפריה, במענה לאתגר שוויון ההזדמנויות בחינוך, לרבות במקצוע המתמטיקה.
התכנית מיועדת לסטודנטים מצטיינים, הנמצאים בשנת לימודיהם ה אחרונה לתואר ראשון בעלי ממוצע ציונים המאפשר להם להתקבל לתואר שני בתחום לימודיהם.
התכנית מציעה למשתתפיה מלגת קיום עבור תקופת הכשרה בקיץ, מימון ללימודי תעודת הוראה, מלגת לימודים חודשית בשנה הראשונה, מלגת מימון לשנות הלימודים בתואר שני למלמדים במשרה מלאה; הסט ודנטים המתקבלים לתכנית מתחייבים לעסוק בהוראה לפחות שנתיים.
בשנת 2011 התקבלו לתכנית חותם ללימודי מקצוע המתמטיקה11 סטודנטים, ובשנת 2012 - 12 סטודנטים.
בשנה"ל התשע"ג לימדו במערכת החינוך32 מורים למתמטיקה שהם בוגרי התכנית.
המשרד לא בחן את האפקטיביות של ההטבות שניתנו לסטודנטים בתכניות ההכשרה וההסבה השונות ואת השפעת התכניות הללו על השגת יעדי האגף וקידומם, בייחוד את תרומתן להעלאת איכות המורים למתמטיקה.
על משרד החינוך לבדוק באיזו מידה השיגו תכניות ההסבה השונות את יעדיהן, ועל פי ממצאי הבדיקה לקבוע אם להמשיך להפעילן וכיצד יש לעשות כן.
משרד החינוך מסר בתשובתו כי בעקבות קבלת הערות הביקורת בכוונתו להנהיג בכל התכניות הייחודיות להכשרת עובדי הוראה הליך של מעקב אחר הבוגרים במשך חמש שנים מתום לימודיהם, כדי לעמוד על הצלחתם והתמדתם במערכת.
הערכת גורמי המשיכה בהוראת המדעים והמתמטיקה 1.
במחקר102 שבוצע בשנת 2012 בנושא גורמי המשיכה בהוראת המדעים והמתמטיקה בבתיה"ס תיכוניים עלו, בין היתר, המסקנות האלה: (א) גורמי הרתיעה העיקריים ממקצוע ההוראה הם, בין היתר, שכר נמוך, חוסר יוקרה וכבוד, אפשרויות קידום מצומצמות, ביטויי אלימות כלפי מורים.
(ב) גורמי המשיכה למקצוע ההוראה הם, בין היתר, ביטחון תעסוקתי; נוחות; הגשמה עצמית ושליחות חברתית.
"בשותפות משרד החינוך, ג'וינט ישראל, קרן נעמי ותנועת "הכל חינוך 102 ,לאה פס וחיים לפיד גורמי המשיכה בהוראת המדעים והמתמטיקה בבתי"ס תיכוניים - ממצאי קבוצות מיקוד, 2012.
שם הדוח: הוראת המתמטיקה מסגרת הפרסום: דוח שנתי 64ג שנת פרסום: התשע"ד- 2014 )(ג את הוראת המתמטיקה תפסו משתתפי המחקר באופן דואלי: מחד גיסא כיוקרתית יותר מהוראת מקצועות הומניים וכבעלת פוטנציאל להכנסה נוספת (בגין שיעורים פרטיים); מאידך גיסא המורים למתמטיקה נתפסו בעיניהם כעולים חדשים מחבר העמים, שלא הצליחו להשתלב בתחום מדעי או טכנולוגי מתקדם, או כבוגרי לימודי המתמטיקה שלא הצליחו להשתלב בעבודה יוקרתית ורווחית יותר.
עמדת המחקר היא שכדי להביא לשינוי של ממש בדימוי של מקצוע הוראת המתמטיקה נד רשת פעילות משולבת בכמה מישורים 103 : יצירת מסלולי הכשרה והעסקה אטרקטיביים לסטודנטים מצטיינים ואנשי טכנולוגיה עילית (היי -טק); חיזוק מעמד המורה למתמטיקה בבתיה"ס באמצעות מתן גיבוי למורים מול ההורים והתלמידים ופיתוח הסמכות שלהם; חיזוק המרכיב הערכי של הגשמה עצמית ותרומה לחברה בקרב מועמדים פוטנציאליים איכותיים.
באותה שנה התקיים מחקר נוסף בנושא העיסוק בהוראה ובו השתתפו סטודנטים למדעים מדויקים, בוגרי מדעים מדויקים ועובדי חברות טכנולוגיה עילית.
גם תוצאות מחקר זה לימדו על רמת אטרקטיביות נמוכה למדי של העיסוק בהוראה104.
משרד החינוך הכיר בנחיצות הגדלת האטרקטיביות של מקצוע ההוראה בכלל ושל הוראת המתמטיקה בפרט, ופעל לשם כך בשנים האחרונות.
למשל, רפורמות "אופק חדש" ו"עוז לתמורה" נועדו להעלות, נוסף על איכות ההוראה, גם את שכרו של המורה ואת יוקרתו המקצועית של מקצוע ההוראה.
התכניות להסבת אקדמאים להוראת מקצועות המתמטיקה והמדעים ותכניות שונות להכשרת מורים וסיוע ללומדים בהן במימון שכר הלימוד באמצעות מתן מלגות והלוואות מותנות נועדו אף הן להעלאת יוקרתו של מקצוע ההוראה ולשיפור איכות ההוראה במערכת החינוך.
עם זאת, ממצאי המחקרים דלעיל מלמדים שקהל היעד האיכותי להוראת המתמטיקה טרם שינה את תפיסותיו בעניין האטרקטיביות של מקצוע זה.
הפיקוח על הכשרת עובדי הוראה .
,"בשנות התשעים של המאה העשרים עברה ההכשרה להוראה תהליך של "אקדמיזציה ומאז מתבצעת ההכשרה להוראה בחינוך הממלכתי והממ"ד במכללות האקדמיות לחינוך (להלן - המכללות לחינוך) ובבתיה "ס לחינוך באוניברסיטאות.
למסיימים מוענקים תואר אקדמי ותעודת הוראה.
לימודי ההוראה במכללות לחינוך מקנים לבוגרים תואר בוגר בחינוך ( B.
Ed ,) המכשיר אותם ללמד בשכבת גיל מסוימת ובתחום דעת אחד או שניים מהתחומים המוצעים במכללה.
ב אוניברסיטאות ובמסלולים להסבת אקדמאים להוראה במכללות אלו הלומדים .
103 מלבד שכר המורים, שבו כבר נעשו שינויים.
104 קובי אביר - יעוץ ארגוני, פיתוח מנהלים ואימון אישי, עמדות סטודנטים למדעים מדויקים כלפי עיסוק בחינוך והוראה (אפריל-יוני 2012) ; עמדות בוגרי מדעים מדויקים ועובדי חברות היי-טק כלפי עיסוק בהוראה (אוגוסט-אוקטובר 2012 ) (המחקרים נעשו עבורתכנית "חותם" - תכנית שהוקמה בשותפות משרד החינוך וגופים נוספים - ונועדה לגייס צעירים איכותיים למערכת החינוך).
רוכשים קודם כול תואר ראשון בתחום דעת מסוים, ואחר כך לומדים לתעודת הוראה משנה"ל התשס"ט כל בוגרי ההכשרה להוראה חייבים להיות בעלי תואר אקדמי ובעלי התמחות בתחום דעת אחד לפחות.
המכללות לחינוך כפופות בהיבטים התכנוניים והתקציביים למשרד החינוך, ובהיבטים האקדמיים למל"ג.
האגף להכשרת עובדי הוראה ומל"ג בודקים את תכניות הלימודים האקדמאיות של המכללות, ומל"ג אחראי על אישורן.
הכשרת מורים להוראה במגזר החרדי העצמאי מתבצעת ב-16 סמינרים, שהם מוסדות מוכרים שאינם ר שמיים.
סמינרים אלה אינם מוסדות אקדמיים, וההכשרה בהם נעשית בשלוש או בארבע שנים וסיומה מקנה תעודת "מורה מוסמך בכיר".
בסמינרים אלה למדו בשנה"ל התשע"ג בשנים ג' -ד' 61 סטודנטים להוראת המתמטיקה בחינוך היסודי, ו -279 סטודנטים להוראת המתמטיקה בחינוך העל -יסודי.
יצוין כי מורים אלה אינם מורשי הוראה בחינוך הממלכתי בשל היעדר הכרה אקדמית בתוארם.
בשנת 2006 אישרוהמל"ג ומשרד החינוך מתווה הכשרה המחייב את כלל מכשירי המורים - מכללות לחינוך ואוניברסיטאות - בעמידה באמות מידה משותפות ללימודי ההכשרה להוראה והמעניק ללימודים אלה מעמד אקדמי (להלן - מתווה אריאב)105 .
בתהליך שנמשך כחמש שנים עודכנו תכניות הלימודים להכשרת מורים בכל המוסדות, והושם בהן דגש על הרלוונטיות של הנושאים הנלמדים לעבודת הבוגרים כמורים.
המתווה מעודד שונות וגיוון במערכת ההכשרה לצד עמידה בדרישות יסוד אחידות ויוצר תשתית אחידה לפרופסיה106.
)(א בתחילת שנת 2007 מינתה שרת החינוך ויו"ר המל"ג דאז, פרופ' יולי תמיר, ועדה מלווה בראשות פרופ' תמר אריאב ליישום החלטת המתווים המנחים (להלן - הוועדה המלווה).
בנובמבר 2011 פרסמה הוועדה המלווה את מסקנותיה וציינה כי כל המכללות האקדמיות לחינוך התאימו את תכניות הלימודים שלהן לנקבע בהחלטת המתווים.
האוניברסיטאות ביצעו אף הן התאמה כמתבקש107 .
המל"ג נתנה אישור על התאמת תכניות הלימודים בהוראה ל -23 .
מכללות לחינוך, לשמונה אוניברסיטאות ולשלוש מכללות כלליות (ב) המל"ג מפעילה משנת 2004 מערכת להערכת איכות ההשכ לה הגבוהה בישראל, שנועדה, בין היתר, לשפר את איכות ההשכלה הגבוהה ולהבטיח את המשך השתלבותה של המערכת האקדמית במערכת האקדמית העולמית.
בספטמבר 2011 פנה משרד החינוך למל"ג בבקשה לכלול את המכללות לחינוך בתכנית הרב-שנתית של המל"ג בנושא הערכת איכות ההשכלה הגבוהה ב ישראל.
משרד החינוך הציע כי בשלב הראשון תוערך איכות ההכשרה להוראת מתמטיקה במסלול העל -יסודי ב -17 'מכללות לחינוך המקיימות תכנית הכשרה זו, וכי בקרת האיכות במסלול זה תחל בסמסטר ב בשנה"ל התשע"ב ותסתיים בסוף שנה"ל התשע"ג.
בדוח שהגישה הוועדה המלווה בנובמבר 2011 צוין כי בעקבות פניית משרד החינוך, הוחלט להפעיל את המערכת להערכת איכות במכללות האקדמיות לחינוך ב מסגרת ה תכנית הרב - שנתית של המל"ג.
105 המתווה הוא פרי עבודתה של הוועדה לקביעת מתווים מנחים להכשרה להוראה במוסדות להשכלה גבוהה בישראל בראשות פרופ' תמר אריאב (להלן - הוועדה לקביעת המתווים).
106 נח גרינפלד, בתיה בר-לב, "האגף להכשרת עובדי הוראה - מדיניות ומעשה", בתוך: על הרצף - הכשרה, התמחות ופיתוח מקצועי של מורים - מדיניות, תאוריה ומעשה, עמ' 29.
107 למעט אוניברסיטת בן -גוריון בנגב, אשר ניתנה לה ארכה עד שנת 2015 לסיים את התאמת תכניותיה לקריטריונים בנושא הסגל המלמד בהכשרה להוראה, והאקדמיה למוסיקה.
שם הדוח: הוראת המתמטיקה מסגרת הפרסום: דוח שנתי 64ג שנת פרסום: התשע"ד- 2014 במועד סיכום הביקורת, דצמבר 2013 , עדיין לא הפעילה המל"ג את המערכת להערכת איכות במכללות לחינוך, והיא טרם נערכה להפעלת הערכת איכות להוראת המתמטיקה ב-17 המכללות המקיימות מסלול על-יסודי.
בתשובותיה למשרד מבקר המדינה ציינה המל"ג כי בדיונים שקיימה בנושא עם משרד החינוך סוכם כי תמשיך להיבחן האפשרות להכליל את מקצוע המתמטיקה במסלול העל -יסודי במערכת הערכת האיכות של המל"ג.
עוד ציינה מל"ג כי הפעל ת מערכת האיכות במכללות לחינוך מורכבת, וכי לצורך דיון בנושא במליאת המל"ג נדרשו נתונים משלימים ממשרד החינוך.
מל"ג הוסיפה בתשובותיה כי עוד בספטמבר 2011 היא פנתה לאגף להכשרת עובדי הוראה שבמשרד החינוך וביקשה להעביר לידיה את הנתונים האמורים.
אולם במועד התשובה (דצמבר 2013 ) עדיין לא העביר לה משרד החינוך את הנתונים הדרושים לצורך היערכותה להפעלת המערכת להערכת איכות במכללות לחינוך.
משרד החינוך מצדו מסר בתשובתו למשרד מבקר המדינה מדצמבר 2013 כי עוד באוקטובר 2011 .
הוא העביר לידי מל"ג את הנתונים המשלימים משרד מבקר המדינה מעיר כי יישום מתווה אריאב הוא צעד חשוב להבטחת איכות ההוראה של כלל המורים במערכת החינוך, אולם אי -הפעלת הערכת איכות של המל"ג במכללות לחינוך עלולה לפגום במידת השגתה.
ראוי שמשרד החינוך ומל"ג יפעלו בשיתוף (ובנחישות) להקמת מערכת להערכת איכות המכללות לחינוך.
זאת תוך ראייה כלל-מערכתית של צורכי מערכת החינוך, שמערך הכשרת המורים הוא חוליה מרכזית בה, ולנוכח המאמצים שמשקיע משרד החינוך לחיזוק מעמד המורים.
פיתוח מקצועי לכוח ההוראה במתמטיקה .
האגף לפיתוח מקצועי שבמינהל עובדי הוראה (להלן - האגף) אחראי למערך ההשתלמויות וההדרכה של עובדי ההוראה במערכת החינוך.
בשנה"ל התשע"ג ארגן האגף 516 קורסי השתלמויות למורים.
הקורסים התקיימו ב-59 מרכזים לפיתוח סגלי הוראה (פסג"ה) והשתתפו בהם 12,500 .
משתלמים בתכנית האסטרטגית נקבעו אמצעים ומשימות לחיזוק מעמד המורה ולשיפור איכות ההוראה: (א) הקצאת ימי הדרכה שבועיים למורים בבתיה "ס; מינוי מדריך מרכז בכל מחוז; הקצאת יום הדרכה לכל חמישה בתי "ס לצורך הטמעת תכנית הלימודים החדשה לכיתות ז' (בסך הכול 180 ימי הדרכה בתקציב של 5.
4 מיליון ש"ח) והקצאת יום הדרכה לכל חמישה בתי "ס להטמעת התכנית מיצוי ומצוינות (בסך הכול 136 ;)ימי הדרכה (ב) הכשרת מורים כוללים על פי תכנית ההתמקצעות ; (ג) השתלמויות חובה למורים בכיתות ז' לצורך הטמעת תכנית הלימודים החדשה והיכרות עם התכנית מיצוי ומצוינות; (ד) השתלמויות למדריכים להטמעת תכנית הלימודים החדשה; (ה) השתלמויות למדריכים להטמעת התכנית מיצוי ומצוינות; (ו) הכשרת מורי מורים: 994 דוח שנתי64ג .
שם הדוח: הוראת המתמטיקה מסגרת הפרסום: דוח שנתי 64ג שנת פרסום: התשע"ד- 2014 בדיווח התקופתי לשנה"ל התש"ע108 "נקבע כי בכל בי"ס יפעלו שני "מורי מורים- מורים מצטיינים במתמטיקה אשר יעסקו בהדרכת מורים; (ז) העלאת תנאי הסף הנדרשים ממועמדים לתואר ראשון והעלאת תנאי הסף הנדרשים ממועמדים להוראה בעלי תואר ראשון.
הבדיקה העלתה כי לעניין קבלת מועמדים למוסדות להכשרת עובדי הוראה - משרד החינוך אכן העלה את תנאי הסף הנדרשים, וכי הכשרת מורי המורים בוצעה כמתוכנן.
הדיווח התקופתי לשנים התש"ע -התשע"ג עסק באופן חלקי בלבד בחלק ניכר מהמשימות שהוגדרו בתכנית האסטרטגית: לדוגמה, בדיווח התקופתי לשנת התש"ע לא נמצא מידע על האופן שבו הוקצו ימי הדרכה שבועיים לבתי"ס ועל ההשתלמויות למדריכים לצורך הטמעתן של תכנית הלימודים החדשה והתכנית מיצוי ומצוינות.
לפיכך, הדיווחים התקופתיים לא מאפשרים מעקב אפקטיבי אחר ביצועה של התכנית ולא ניתן ללמוד מהם על המידה שבה הושגו יעדיה.
מכאן שהדיווחים התקופתיים לא מילאו את ייעודם.
משרד מבקר המדינה העיר למשרד החינוך כי יש להקפיד שהדיווחים התקופתיים על כל תכנית מהותית יכללו מידע מלא על אופן ביצוע המשימות שהוגדרו במסגרתה.